อย่างไรก็ตาม ขณะนี้ทางอำเภอทางตอนเหนือ คือ อ.ทุ่งช้าง ปัว และท่าวังผา ไม่มีฝนตกลงมาเพิ่มและมีแนวโน้มว่าปริมาณน้ำจะลดลงเป็นลำดับ ส่วนในเขตอำเภอเมืองคาดว่าอีก 4 ชั่วโมงข้างหน้าระดับน้ำจะเริ่มลดลงเช่นกัน หากไม่มีฝนตกมาเพิ่มอีกนายปริญญา กล่าวว่า สำหรับความช่วยเหลือทางอากาศ หลังจากสภาพอากาศเอื้ออำนวย ทางเฮลิคอปเตอร์ได้นำถุงยังชีพไปแจกจ่ายให้กับผู้ประสบภัยใน อ.ท่าวังผาซึ่งถูกตัดขาดจากโลกภายนอก โดยปฎิบัติการได้เริ่มตั้งแต่เวลาประมาณ 12.00 น.ของวันนี้ที่ผ่านมา และในวันพรุ่งนี้ (22 ส.ค.) จะเริ่มตั้งแต่ช่วงเวลา 08.00 น.เป็นต้นไปขณะที่เส้นทางไปอ.ท่าวังผาขณะนี้ยังไม่สามารถใช้การได้เนื่องจากปริมาณน้ำยังคงท่วมขังถนนหลายช่วงและยังมีสะพานถูกตัดขาดพังเสียหายและยังมีดินถล่มตามรายทางอีกหลายจุดทำให้เจ้าหน้าที่แขวงการทางน่าน 2 ไม่สามารถเข้าไปซ่อมแซมได้และจะต้องรอจนกว่าระดับน้ำจะลดลง
อ.ท่าวังผามีอีกชื่อหนึ่งว่าอะไร 
อ.ทุ่งช้าง ปัว และท่าวังผา